
MARTFŰ VÁROS  POLGÁRMESTERÉTŐL                                                 
ELŐTERJESZTÉS


a védőnői körzet kialakításáról szóló rendelet-tervezethez


Az egészségügyről szóló 1997. évi CLIV. törvény 152. § (1)-(2) bekezdése szerint:

  „(1) A települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó ügyeleti ellátásról,

d) a védőnői ellátásról,

e) az iskola-egészségügyi ellátásról.
(2) A települési önkormányzat képviselő-testülete - a kormányrendelet szerinti praxiskezelő által megadott szempontokat figyelembe véve - megállapítja és kialakítja az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok egyetértésben állapítják meg.”
Martfű Város Önkormányzatának Képviselő-testülete 2011-ben megalkotta a felnőtt és gyermek háziorvosi, valamint a fogorvosi körzetek meghatározásáról szóló 15/2011. (IV. 29.) önkormányzati rendeletet.  A rendelet megalkotását a fogorvosi körzetek arányos kialakítása és  az új utcanevek körzetekhez való rendelése indokolta.

A védőnői körzetekről szóló rendelet létrehozása is indokolttá vált a címnyilvántartásban történt egyeztetés alapján.

Martfűn három védőnői körzet működik. Az I-es védőnői körzetet Molnár Györgyné, a II. védőnői körzetet Gálné Balasi Zsuzsanna látja el, a III. körzet feladatellátását  pedig a két védőnő megosztva végzi. 
  A  védőnői körzetek kialakításáról szóló rendelet a martfűi területi védőnői ellátás védőnői

  körzetek meghatározását tartalmazza. 

  A rendelet mellékletében a három védőnői körzet   meghatározásánál az  új utcanevek is 
  szerepelnek.
 Kérem a Tisztelt Képviselő-testületet a védőnői körzetekről szóló helyi rendelet      megtárgyalásra és elfogadására.
Martfű, 2011. január 30
                                                                                                      dr. Kiss Edit
                                                                                                      polgármester

Készítette: Herczegné Horváth Eszter

Látta: Balogh Edith címzetes főjegyző

